CELEX: 52019PC0122
Language: mt
Date: 2019-03-07
Title: Proposta għal DEĊIŻJONI TAL-KUNSILL dwar il-pożizzjoni li trid tittieħed mill-Unjoni Ewropea fil-Bord Bilaterali ta’ Sorveljanza skont il-Ftehim bejn l-Istati Uniti tal-Amerka u l-Komunità Ewropea dwar il-kooperazzjoni fir-regolamentazzjoni tas-sikurezza tal-avjazzjoni ċivili, rigward iż-żieda ta’ Anness 4 mal-Ftehim

IL-KUMMISSJONI EWROPEA
            Brussell, 7.3.2019
            COM(2019) 122 final
            2019/0067(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li trid tittieħed mill-Unjoni Ewropea fil-Bord Bilaterali ta’ Sorveljanza skont il-Ftehim bejn l-Istati Uniti tal-Amerka u l-Komunità Ewropea dwar il-kooperazzjoni fir-regolamentazzjoni tas-sikurezza tal-avjazzjoni ċivili, rigward iż-żieda ta’ Anness 4 mal-Ftehim
            
               
         
         
            
               MEMORANDUM TA’ SPJEGAZZJONI
            
            
               1.KUNTEST TAL-PROPOSTA
            
            
               •Raġunijiet u objettivi tal-proposta
            
            
               
                  Fl-2008, l-Unjoni Ewropea u l-Istati Uniti tal-Amerka ffirmaw ftehim dwar il-kooperazzjoni fir-regolamentazzjoni tas-sikurezza tal-avjazzjoni ċivili (minn hawn ’il quddiem imsejjaħ “il-Ftehim”). L-ambitu tal-Ftehim, li daħal fis-seħħ fl-1 ta’ Mejju 2011, kien inizjalment limitat għall-ittestjar, għall-approvazzjoni u għall-monitoraġġ ambjentali u tal-ajrunavigabbiltà tal-prodotti ajrunawtiċi kif ukoll għall-approvazzjoni u għall-monitoraġġ tal-faċilitajiet ta’ manutenzjoni. L-ambitu tal-Ftehim ġie sussegwentement estiż għall-għoti tal-liċenzji u għat-taħriġ tal-persunal, għat-tħaddim tal-inġenji tal-ajru, kif ukoll għas-servizzi tat-traffiku tal-ajru u għall-ġestjoni tat-traffiku tal-ajru
                     1
                  . Dik l-estensjoni saret permezz ta’ emenda ffirmata fit-13 ta’ Diċembru 2017 u ilha tiġi applikata b’mod proviżorju minn dik id-data ’l hawn.
               
               
                  Filwaqt li kkunsidrat l-ambitu estiż tal-Ftehim, il-Kummissjoni, assistita mill-Aġenzija tal-Unjoni Ewropea għas-Sikurezza tal-Avjazzjoni (EASA), żviluppat flimkien mal-Amministrazzjoni Federali tal-Avjazzjoni (FAA) tal-Istati Uniti, Anness 4 ġdid tal-Ftehim dwar il-monitoraġġ tal-Apparat ta’ Taħriġ ta’ Simulazzjoni tat-Titjir (FSTD), sabiex tnaqqas is-sorveljanza regolatorja ridondanti tal-FSTDs fl-Unjoni u fl-Istati Uniti.
               
               
                  L-ambitu tal-Anness ġdid dwar l-FSTDs li ġie propost ikopri l-evalwazzjonijiet rikorrenti tas-Simulaturi ta’ Titjira Sħiħa (FFS) għall-ajruplani.
               
               
                  Attwalment hemm 131 ċertifikat attiv tal-EASA għall-FFS li jinsabu fl-Istati Uniti u 34 ċertifikat attiv tal-FAA għall-FFS li jinsabu fi Stati Membri tal-UE (ir-Renju Unit: 17, in-Netherlands: 3, Franza: 13 u d-Danimarka: 1). Kull wieħed minn dawn l-apparati għandu ċertifikat doppju: ċertifikat tal-EASA u ieħor tal-FAA f’każ ta’ apparati li jinsabu fl-Istati Uniti, u ċertifikat tal-FAA u ieħor minn awtorità nazzjonali tal-avjazzjoni jew, f’ċerti każijiet, ċertifikat tal-EASA f’każ ta’ apparati li jinsabu fi Stati Membri tal-UE.
               
               
                  Sabiex iċ-ċertifikati tagħhom jibqgħu validi, kull wieħed minn dawk is-simulaturi jrid jerġa’ jiġi evalwat fuq bażi perjodika. Dan jirriżulta f’awditjar doppju ta’ kull apparat, li qed jikkawża piż amministrattiv bla bżonn, kostijiet addizzjonali għat-tieni evalwazzjoni mill-ġdid u qed inaqqas id-disponibbiltà tal-apparati għat-taħriġ tal-bdoti. Pereżempju, fl-2017, l-EASA wettqet 132 evalwazzjoni rikorrenti ta’ FFS li jinsabu fl-Istati Uniti. Min-naħa l-oħra, fl-2017, l-FAA wettqet 34 evalwazzjoni rikorrenti ta’ FFS li jinsabu fi Stati Membri tal-UE. L-FFS ma jkunx disponibbli għat-taħriġ matul l-evalwazzjoni mill-awtorità. 
               
               
                  Skont l-Anness ġdid propost dwar l-FSTDs, it-twettiq tal-evalwazzjonijiet rikorrenti se jiġi ssimplifikat. L-EASA se tiddependi fuq l-FAA għall-evalwazzjonijiet rikorrenti tal-apparati li jinsabu fl-Istati Uniti, u l-FAA se tiddependi fuq l-awtoritajiet nazzjonali tal-avjazzjoni jew, f’ċerti każijiet, fuq l-EASA għall-evalwazzjoni rikorrenti ta’ apparati li jinsabu fi Stati Membri tal-UE. Dan se jippermetti li tiġi evitata d-duplikazzjoni tal-awditi u b’riżultat ta’ dan se jwassal għal iffrankar tal-kostijiet u tal-produttività għall-EASA, għall-FAA u għall-industrija. L-FAA tikkalkula li fl-2017 imponiet ħlas ta’ madwar USD 170 000 fuq l-operaturi ta’ FFS li jinsabu fi Stati Membri tal-UE sabiex tirkupra l-kostijiet ta’ evalwazzjonijiet rikorrenti fil-post mwettqa fl-Ewropa. Min-naħa tal-UE, fl-2017 l-EASA imponiet il-ħlas ta’ iktar minn EUR 1,1 miljun fuq l-operaturi ta’ FFS li jinsabu fl-Istati Uniti sabiex tirkupra l-kostijiet tal-ivvjaġġar assoċjati ma’ evalwazzjonijiet rikorrenti mwettqa fl-Istati Uniti (minbarra l-ħlasijiet għal sigħat ta’ xogħol fil-post fl-Istati Uniti waqt l-evalwazzjonijiet).
               
            
            
               •Konsistenza mad-dispożizzjonijiet eżistenti fil-qasam ta’ politika
            
            
               
                  Il-kooperazzjoni bejn l-UE u l-Istati Uniti tal-Amerka fir-rigward tas-sikurezza tal-avjazzjoni hija parti mill-Istrateġija tal-Avjazzjoni għall-Ewropa. L-Anness il-ġdid dwar l-FSTDs li ġie propost huwa konsistenti mal-objettivi ġenerali tal-Ftehim dwar ir-regolamentazzjoni tas-sikurezza tal-avjazzjoni ċivili bejn l-UE u l-Istati Uniti, li għandu jiżgura livell għoli ta’ sikurezza tal-avjazzjoni ċivili fid-dinja kollha u għandu jnaqqas il-piżijiet ekonomiċi fuq l-industrija tal-avjazzjoni u fuq l-operaturi minħabba sorveljanza regolatorja ridondanti.
               
            
            
               •Konsistenza ma’ politiki oħra tal-Unjoni
            
            
               
                  Il-Ftehim iservi biex jintlaħaq objettiv fundamentali tal-politika esterna tal-avjazzjoni tal-Unjoni billi jtejjeb is-sikurezza fl-avjazzjoni ċivili u jiffaċilita l-kummerċ u l-investiment fil-prodotti ajrunawtiċi. L-Anness il-ġdid dwar l-FSTDs huwa konsistenti mal-politika kumplessiva tal-avjazzjoni tal-Unjoni billi jippromwovi l-aċċettazzjoni reċiproka taċ-ċertifikati u tas-sejbiet tekniċi mas-sħab internazzjonali ewlenin u l-użu iktar effiċjenti tar-riżorsi disponibbli fil-livell tal-UE u tal-Istati Membri.
               
            
            
               2.BAŻI ĠURIDIKA, SUSSIDJARJETÀ U PROPORZJONALITÀ
            
            
               •Bażi ġuridika
            
            
               
                  It-Trattat dwar il-Funzjonament tal-Unjoni Ewropea, b’mod partikolari l-Artikolu 100(2) flimkien mal-Artikolu 218(9) tiegħu.
                        Sussidjarjetà (għall-kompetenza mhux esklużiva) 
               
               
                  Mhux applikabbli.
               
            
            
               •Proporzjonalità
            
            
               
                  Mhux applikabbli.
               
            
         
         
            
               •Għażla tal-istrument
            
            
               
                  Iż-żieda ta’ Anness ġdid mal-Ftehim huwa l-iktar strument effiċjenti biex jintlaħaq l-għan li jkun hemm aċċettazzjoni reċiproka tas-sejbiet tal-konformità u tad-dokumentazzjoni għall-Apparati ta’ Taħriġ ta’ Simulazzjoni tat-Titjir (FSTD). 
               
            
            
               3.RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT
            
            
               •Evalwazzjonijiet ex post/kontrolli tal-idoneità tal-leġiżlazzjoni eżistenti
            
            
               
                  Mhux applikabbli.
               
            
            
               •Konsultazzjonijiet mal-partijiet ikkonċernati
            
            
               
                  L-Istati Membri tal-UE li fihom jinsabu l-FFS (li jkunu ċċertifikati mill-FAA) ġew involuti fl-eżerċizzju ta’ trawwim tal-fiduċja li twettaq mill-EASA u mill-FAA fl-2013 bħala tħejjija għall-istabbiliment ta’ dan l-Anness il-ġdid.
               
               
                  Il-Kummissjoni infurmat u kkonsultat l-Istati Membri tal-UE dwar l-iżvilupp ta’ Anness ġdid dwar l-FSTDs fil-Grupp ta’ Ħidma dwar l-Avjazzjoni tal-Kunsill permezz ta’ rapporti dwar id-diskussjonijiet fil-Bord Bilaterali ta’ Sorveljanza skont il-Ftehim (li l-Istati Membri tal-UE mistiedna jattendu), u fil-kuntest tat-tħejjijiet għad-Deċiżjoni tal-Kunsill (UE) 2018/61, sabiex jitwessa’ l-ambitu tal-Ftehim, inkluż, fost l-oħrajn, l-għoti tal-liċenzji u t-taħriġ tal-persunal.
               
               
                     Ġbir u użu tal-għarfien espert
               
               
                  Fl-iżvilupp tal-Anness il-ġdid dwar l-FSTDs, il-Kummissjoni Ewropea ġiet assistita mill-EASA. L-EASA u l-FAA għamlu tqabbil regolatorju bejn ir-rekwiżiti tal-UE u tal-Istati Uniti għall-għoti għaċ-ċertifikazzjoni tal-FSTDs. Dak it-tqabbil ġie ffinalizzat fl-2014 u ppermetta li jiġu identifikati wkoll id-differenzi regolatorji bejn is-sistemi tal-UE u tal-Istati Uniti, li huma indirizzati bl-hekk imsejħa “kundizzjonijiet speċjali” li huma stabbiliti fl-Anness propost dwar l-FSTDs.
               
               
                  L-EASA wettqet ukoll valutazzjoni tal-Programm Nazzjonali tas-Simulaturi (NSP) tal-FAA sabiex titrawwem il-fiduċja fis-sistema tal-Istati Uniti għas-sorveljanza tas-simulaturi tat-titjir. Dik il-valutazzjoni kienet tinkludi żjara tal-EASA fl-uffiċċju tal-NSP li jinsab f’Atlanta (Awwissu 2013), kif ukoll l-osservazzjonijiet tal-evalwazzjonijiet tal-NSP dwar is-simulaturi ċċertifikati tal-EASA f’Dallas (Novembru 2013) u f’Miami (Diċembru 2013). L-ambitu tal-valutazzjoni kien limitat għall-evalwazzjonijiet rikorrenti ta’ simulaturi ta’ titjira sħiħa għall-ajruplani, li jikkorrispondi għall-ambitu tal-Anness propost dwar l-FSTDs. 
               
               
                  Fit-2 ta’ Lulju 2014, l-EASA flimkien mal-FAA rrappurtaw lill-Bord Bilaterali ta’ Sorveljanza (BOB) stabbilit skont il-Ftehim li t-tqabbil regolatorju kif ukoll l-eżerċizzji tat-trawwim tal-fiduċja ġew konklużi b’suċċess. B’hekk intemmet il-ħidma teknika ta’ tħejjija għall-iżvilupp tal-Anness il-ġdid dwar l-FSTDs. 
               
            
            
               •Valutazzjoni tal-impatt
            
            
               
                  Mhux applikabbli
               
            
            
               •Idoneità regolatorja u simplifikazzjoni
            
            
               
                  Mhux applikabbli
               
            
            
               •Drittijiet fundamentali
            
            
               
                  Mhux applikabbli
               
            
            
               4.IMPLIKAZZJONIJIET BAĠITARJI
            
            
               
                  L-ebda impatt fuq il-baġit tal-UE.
               
            
         
         
            
               5.ELEMENTI OĦRA
            
            
               •Pjanijiet ta’ implimentazzjoni u arranġamenti dwar il-monitoraġġ, l-evalwazzjoni u r-rapportar
            
            
               
                  Min-naħa tal-UE, l-EASA se tikkoordina l-implimentazzjoni tal-Anness il-ġdid dwar l-FSTDs. Il-proċeduri dettaljati dwar l-implimentazzjoni se jiġu definiti fil-Proċeduri ta’ Implimentazzjoni tas-Simulaturi (SIP), li attwalment qegħdin jiġu finalizzati mill-Aġenti Tekniċi tal-EASA u tal-FAA (qabel l-adozzjoni tal-Anness il-ġdid dwar l-FSTDs).
               
               
                  Il-monitoraġġ tal-implimentazzjoni tal-Anness dwar l-FSTDs se jitwettaq l-ewwel nett mill-Bord ta’ Sorveljanza tal-FSTDs (FOB) li se jagħti rendikont ta’ għemilu lill-BOB stabbilit skont il-Ftehim. Il-FOB se jirrapporta lill-BOB fuq bażi regolari.
               
            
            
               •Dokumenti ta’ spjegazzjoni (għad-direttivi)
            
            
               
                  Mhux applikabbli
               
            
            
               •Spjegazzjoni fid-dettall tad-dispożizzjonijiet speċifiċi tal-proposta
            
            
               
                  Taqsima 1 “Fini u ambitu”
               
               
                  Din it-taqsima tal-Anness dwar l-FSTDs tispjega l-fini tal-Anness, li hija l-aċċettazzjoni reċiproka tas-sejbiet tal-konformità u tad-dokumentazzjoni, kif ukoll l-għoti ta’ assistenza teknika rigward l-evalwazzjoni rikorrenti u l-kwalifika tal-FFS. 
               
               
                  L-ambitu tal-Anness ikopri l-evalwazzjoni rikorrenti il-kwalifika kontinwa tal-FFS għall-ajruplani li jkollhom kwalifika maħruġa mill-FAA u mill-EASA jew mingħand Awtorità tal-Avjazzjoni ta’ Stat Membru tal-UE.
               
               
                  Taqsima 2 “Definizzjonijiet”
               
               
                  Din it-taqsima tal-Anness dwar l-FSTDs tiddefinixxi uħud mit-termini tekniċi li jintużaw spiss.
               
               
                  Taqsima 3 “Korp Konġunt ta’ Koordinazzjoni”
               
               
                  Din it-taqsima tistabbilixxi Bord ta’ Sorveljanza tal-FSTDs (FOB), li se jagħti rendikont ta’ għemilu lill-BOB u li se jkun responsabbli għall-iżgurar tal-implimentazzjoni effettiva tal-Anness dwar l-FSTDs. Il-FOB huwa kopresedut mid-Diretturi tal-Istandards tat-Titjir tal-EASA u tal-FAA. Ir-responsabbiltajiet prinċipali tal-FOB jinkludu:
               
               
                  a) L-iżvilupp, l-approvazzjoni u r-reviżjoni tal-Proċeduri ta’ Implimentazzjoni tas-Simulaturi (SIP);
               
               
                  b) Il-kondiviżjoni tal-informazzjoni dwar kwistjonijiet rilevanti ta’ sikurezza u l-iżvilupp ta’ pjanijiet ta’ azzjoni biex jindirizzawhom;
               
               
                  c) L-iżgurar tal-applikazzjoni konsistenti tal-Anness;
               
               
                  d) L-iskambju ta’ informazzjoni dwar l-attivitajiet ippjanati u li għaddejjin ta’ tfassil tar-regoli li jistgħu jaffettwaw il-bażi u l-ambitu tal-Anness;
               
               
                  e) Il-kondiviżjoni ta’ informazzjoni dwar bidliet sinifikanti fis-sistemi ta’ kwalifika tal-FSTDs tal-Partijiet li jistgħu jaffettwaw il-bażi u l-ambitu tal-Anness;
               
               
                  f) Is-soluzzjoni ta’ kwistjonijiet tekniċi  li jkunu parti mir-responsabbiltajiet tal-Aġenti Tekniċi u tal-Awtoritajiet tal-Avjazzjoni li ma jkunux jistgħu jiġu solvuti f’livell iktar baxx; kif ukoll
               
            
         
         
            
               
                  g) It-tressiq ta’ emendi għall-Anness lill-BOB.
               
               
                  Taqsima 4 “Implimentazzjoni”
               
               
                  Din it-taqsima fiha kundizzjonijiet dettaljati għall-aċċettazzjoni reċiproka tar-rapporti ta’ evalwazzjoni bejn il-Partijiet u għall-kontinwazzjoni tal-kwalifiki tal-FAA u tal-EASA kwalifiki għall-FFS skont il-Ftehim. L-awtoritajiet nazzjonali tal-avjazzjoni tal-Istati Membri jew, f’ċerti każijiet, l-EASA, se jwettqu l-evalwazzjonijiet f’isem l-FAA għall-apparati li jinsabu fl-UE, u l-FAA se twettaq l-evalwazzjonijiet f’isem l-EASA għall-apparati li jinsabu fl-Istati Uniti.
               
               
                  Din it-taqsima fiha wkoll dispożizzjonijiet dwar segwitu għas-sejbiet tar-rapport ta’ evalwazzjoni, l-għoti ta’ assistenza teknika fit-twettiq ta’ evalwazzjonijiet speċjali jew il-ksib u l-forniment ta’ data u ta’ informazzjoni fuq talba, kif ukoll fir-rigward tal-iskambju ta’ informazzjoni dwar ir-reviżjonijiet ta’ liġijiet, ta’ regolamenti, ta’ proċeduri, ta’ politiki jew ta’ standards, li jistgħu jaffettwaw il-bażi li fuqha jissawwar jiġi eżegwit l-Anness. 
               
               
                  Taqsima 5 “Komunikazzjoni u kooperazzjoni”
               
               
                  Din it-taqsima fiha dispożizzjonijiet dwar il-komunikazzjoni u l-iskambju ta’ informazzjoni bejn il-FAA, l-EASA, u fejn applikabbli, l-awtoritajiet tal-avjazzjoni tal-Istati Membri. Din tinkludi dispożizzjonijiet għad-deżinjazzjoni ta’ punti ta’ kuntatt għad-diversi aspetti tekniċi tal-Anness dwar l-FSTDs, kif ukoll informazzjoni dwar l-eżenzjonijiet u d-derogi mogħtija lill-FFS. 
               
               
                  Taqsima 6 “Rekwiżiti ta’ Kwalifika għall-aċċettazzjoni tas-sejbiet ta’ konformità”
               
               
                  Din it-taqsima fiha r-rekwiżiti bażiċi għall-awtoritajiet rigward l-effettività tas-sistemi rispettivi tagħhom għas-sorveljanza regolatorja tal-FSTDs, inkluż l-istruttura ġuridika u regolatorja, ir-riżorsi, il-programmi tat-taħriġ, id-dokumentazzjoni u r-reġistri, kif ukoll il-politiki interni, il-proċeduri u s-sistemi tal-kwalità. 
               
               
                  Barra minn hekk, din it-taqsima fiha dispożizzjonijiet dwar it-turija inizjali u kontinwa tal-effettività ta’ dawk is-sistemi, inkluż dispożizzjonijiet dwar il-parteċipazzjoni tal-Partijiet fl-awditi tal-kwalità u fl-attivitajiet ta’ standardizzazzjoni ta’ xulxin, fl-iskambju tar-rapporti dwar il-kwalità u l-istandardizzazzjoni u ta’ informazzjoni rilevanti oħra li tista’ tkun meħtieġa biex tinżamm il-fiduċja kontinwa tal-Partijiet fis-sistemi ta’ xulxin.  
               
               
                  Huwa importanti li jiġi enfasizzat li l-awtoritajiet mill-Istati Membri kollha tal-UE jistgħu jwettqu l-evalwazzjonijiet tal-FFS f’isem l-FAA, diment li jissodisfaw ir-rekwiżiti stabbiliti skont l-Anness. L-EASA se jkollha r-responsabbiltà li timmonitorja dik il-konformità bħala parti mill-attivitajiet tas-soltu tagħha ta’ standardizzazzjoni.
               
               
                  Taqsima 7 “Investigazzjoni u azzjoni ta’ infurzar”
               
               
                  Din it-taqsima fiha dispożizzjonijiet dwar il-kooperazzjoni fir-rigward tal-investigazzjonijiet ta’ nuqqas ta’ konformità u fir-rigward tat-teħid ta’ azzjonijiet ta’ infurzar. B’konformità mal-Ftehim, iż-żewġ Partijiet għandhom id-dritt li jieħdu azzjonijiet ta’ infurzar kontra l-operaturi tal-FSTDs li jkollhom approvazzjonijiet tal-FAA jew tal-EASA.
               
               
                  Taqsima 8 “Dispożizzjonijiet ta’ trasferiment”
               
               
                  Din it-taqsima fiha dispożizzjonijiet li jiddefinixxu l-mod kif l-FFS li attwalment huma taħt is-sorveljanza diretta tal-EASA se jsiru responsabbiltà tal-FAA, kif ukoll il-mod kif l-FFS li attwalment huma taħt is-sorveljanza diretta tal-FAA se jsiru responsabbiltà tal-awtoritajiet nazzjonali tal-avjazzjoni tal-Istati Membri tal-UE. Attwalment hemm erba’ Stati Membri tal-UE li fihom hemm FFS b’approvazzjonijiet tal-FAA, jiġifieri r-Renju Unit, id-Danimarka, Franza u n-Netherlands.
               
               
                  It-trasferimenti għandhom iseħħu fi żmien 18-il xahar mid-data tad-dħul fis-seħħ tal-Anness u se jiġu sinkronizzati mad-dati tal-evalwazzjonijiet rikorrenti tal-apparati.
               
               
                  Taqsima 9 “Tariffi”
               
               
                  It-tariffi għall-evalwazzjonijiet rikorrenti tal-apparati se jiġu applikati skont l-Artikolu 14 tal-Ftehim u skont ir-rekwiżiti regolatorji applikabbli, li min-naħa tal-UE jinsabu fir-Regolament tal-Kummissjoni (UE) Nru 319/2014 tas-27 ta’ Marzu 2014 dwar drittijiet u ħlasijiet imposti mill-Aġenzija Ewropea tas-Sigurtà tal-Avjazzjoni. 
               
               
                  Appendiċi 1 “Kundizzjonijiet Speċjali”
               
               
                  Dan l-Appendiċi fih l-kundizzjonijiet speċjali tal-UE li huma applikabbli għall-FFS ibbażati fl-Istati Uniti kif ukoll il-kundizzjonijiet speċjali tal-FAA li huma applikabbli għall-FFS ibbażati fl-UE. 
               
               
                  Dawn il-kundizzjonijiet speċjali huma ir-rekwiżiti regolatorji addizzjonali, li jeħtieġ li jiġu kkontrollati waqt l-awditi tal-evalwazzjoni sabiex jitqiesu d-differenzi bejn is-sistemi regolatorji tal-UE u tal-Istati Uniti għas-simulaturi tat-titjir. 
               
            
         
         
            
               
                  Min-naħa tal-UE, ir-responsabbiltà għall-kontroll tal-konformità mal-kundizzjonijiet speċjali tal-FAA se tkun f’idejn l-awtoritajiet nazzjonali ta’ dawk l-Istati Membri fejn jinsabu l-apparati b’ċertifikati tal-FAA, jew f’ċerti ċirkostanzi tkun f’idejn l-EASA jekk l-FFS li jinsab fl-UE ikun taħt is-sorveljanza tal-Aġenzija. Ir-riżultati tal-kontroll tal-kundizzjonijiet speċjali se jiġu rreġistrati f’“rapport dwar il-kundizzjonijiet speċjali” imħejji mill-awtorità wara l-evalwazzjoni. 
               
               
                  Appendiċi 2 “Azzjonijiet tal-Awtorità tal-Avjazzjoni”
               
               
                  Dan l-Appendiċi fih l-azzjonijiet speċifiċi li l-awtoritajiet nazzjonali tal-avjazzjoni tal-Istati Membri tal-UE se jieħdu meta jwettqu l-evalwazzjonijiet rikorrenti tal-FFS f’isem l-FAA. Dan jinkludi l-iskedar tal-evalwazzjoni rikorrenti, it-tħejjija tat-twettiq tal-evalwazzjoni, it-twettiq tal-evalwazzjoni u tal-attivitajiet ta’ wara l-evalwazzjoni, inkluż it-tħejjija tar-rapport ta’ evalwazzjoni u r-rapport dwar il-kundizzjonijiet speċjali li jridu jiġu trażmessi lill-FAA. 
               
            
            
               2019/0067 (NLE)
            
            
               Proposta għal
            
            
               DEĊIŻJONI TAL-KUNSILL
            
            
               dwar il-pożizzjoni li trid tittieħed mill-Unjoni Ewropea fil-Bord Bilaterali ta’ Sorveljanza skont il-Ftehim bejn l-Istati Uniti tal-Amerka u l-Komunità Ewropea dwar il-kooperazzjoni fir-regolamentazzjoni tas-sikurezza tal-avjazzjoni ċivili, rigward iż-żieda ta’ Anness 4 mal-Ftehim
            
            
               IL-KUNSILL TAL-UNJONI EWROPEA,
            
            
               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 100(2) flimkien mal-Artikolu 218(9) tiegħu,
            
            
                
            
            
               Wara li kkunsidra l-proposta tal-Kummissjoni Ewropea,
            
            
            
               Billi:
            
            
               (1)Il-Ftehim bejn l-Istati Uniti tal-Amerka u l-Komunità Ewropea dwar il-kooperazzjoni fir-regolamentazzjoni tas-sikurezza tal-avjazzjoni ċivili (“il-Ftehim”) daħal fis-seħħ fl-1 ta’ Mejju 2011
                  2
               .
            
            
               (2)Wieħed mill-għanijiet prinċipali tal-Ftehim huwa li tittejjeb ir-relazzjoni ta’ kooperazzjoni li ilha teżisti bejn l-Ewropa u l-Istati Uniti sabiex jiġi żgurat livell għoli ta’ sikurezza tal-avjazzjoni ċivili fid-dinja kollha u sabiex jitnaqqsu l-piżijiet ekonomiċi fuq l-industrija tal-avjazzjoni u l-operaturi tagħha minħabba s-sorveljanza regolatorja bla bżonn;
            
            
               (3)L-emenda 1
                  3
                għall-Ftehim tespandi l-ambitu tal-Artikolu 2.B tal-Ftehim biex jinkludi, fost affarijiet oħra, l-għoti tal-liċenzji u t-taħriġ tal-persunal.
            
            
               (4)L-Artikolu 5 tal-Ftehim, kif emendat, jipprevedi l-iżvilupp ta’ Annessi ġodda tal-Ftehim għal kwistjonijiet li huma parti mill-ambitu tal-Ftehim.
            
            
               (5)(5) Iż-żewġ Aġenti Tekniċi, jiġifieri l-Aġenzija Ewropea għas-Sikurezza tal-Avjazzjoni għall-UE u l-Amministrazzjoni Federali tal-Avjazzjoni għall-Istati Uniti, għamlu proposta lill-Bord Bilaterali ta’ Sorveljanza biex jadotta Deċiżjoni biex jiġi ppromulgat Anness 4 ġdid tal-Ftehim sabiex ikopri l-aċċettazzjoni reċiproka tas-sejbiet tal-konformità u tad-dokumentazzjoni għall-Apparati ta’ Taħriġ ta’ Simulazzjoni tat-Titjir (“FSTD”).
            
            
               (6)(6) Permezz tal-promulgazzjoni tal-Anness il-ġdid se jiġi ġġenerat iffrankar għaż-żewġ Aġenti Tekniċi u fl-istess ħin se jitnaqqsu l-kostijiet għall-industrija (l-operaturi tal-FSTDs), u sussegwentement, it-trasportaturi bl-ajru se jgawdu minn aċċess ikbar għall-FSTDs għall-bdoti tagħhom.
            
            
               (7)(7) L-Artikolu 19.C tal-Ftehim jipprevedi li jidħlu fis-seħħ Annessi li jkunu għadhom kemm ġew żviluppati permezz ta’ deċiżjoni tal-Bord Bilaterali ta’ Sorveljanza stabbilit skont l-Artikolu 3 tal-Ftehim.
            
         
         
            
               (8)(8) Jenħtieġ li l-Anness 4 l-ġdid dwar l-Apparati ta’ Taħriġ ta’ Simulazzjoni tat-Titjir jiġi approvat f’isem l-Unjoni Ewropea.
            
            
               (9)(9) L-Artikolu 4(3) tad-Deċiżjoni tal-Kunsill 2011/719/UE tas-7 ta’ Marzu 2011 dwar il-konklużjoni tal-Ftehim bejn l-Istati Uniti tal-Amerka u l-Komunità Ewropea dwar il-kooperazzjoni fir-regolamentazzjoni tas-sikurezza tal-avjazzjoni ċivili jipprevedi li, skont l-Artikolu 218(9) tat-Trattat dwar il-Funzjonament tal-Unjoni Ewropea, il-Kunsill, li jaġixxi b’maġġoranza kwalifikata, fuq proposta tal-Kummissjoni, għandu jistabbilixxi l-pożizzjoni li trid tittieħed mill-Unjoni fil-Bord Bilaterali ta’ Sorveljanza fir-rigward tal-adozzjoni ta’ Annessi addizzjonali skont l-Artikolu 3.C.7 u l-Artikolu 19.C tal-Ftehim.
            
            
               ADOTTA DIN ID-DEĊIŻJONI: 
            
            
               Artikolu 1
            
            
               Il-pożizzjoni li trid tittieħed mill-Unjoni Ewropea fil-Bord Bilaterali ta’ Sorveljanza, skont l-Artikoli 3 u 19 tal-Ftehim bejn l-Istati Uniti tal-Amerka u l-Komunità Ewropea dwar il-kooperazzjoni fir-regolamentazzjoni tas-sikurezza tal-avjazzjoni ċivili, fir-rigward tal-adozzjoni ta’ Deċiżjoni tal-Bord Bilaterali ta’ Sorveljanza li temenda l-Anness 4 tal-Ftehim, għandha tkun ibbażata fuq l-abbozz ta’ Deċiżjoni 0011 tal-Bord Bilaterali ta’ Sorveljanza, mehmuż ma’ din id-Deċiżjoni.
            
            
               Artikolu 2
            
            
               B’dan, id-Direttur responsabbli għall-Avjazzjoni fid-Direttorat Ġenerali għall-Mobbiltà u t-Trasport, bħala l-Kopresident u r-rappreżentant tal-Unjoni fil-Bord Bilaterali ta’ Sorveljanza, qiegħed jingħata s-setgħa biex jiffirma d-Deċiżjoni 0011 tal-Bord Bilaterali ta’ Sorveljanza.
            
            
               Artikolu 3
            
            
               Wara l-adozzjoni tagħha, id-Deċiżjoni tal-Bord Bilaterali ta’ Sorveljanza għandha tiġi ppubblikata f’Il-Ġurnal Uffiċjali tal-Unjoni Ewropea. 
            
            
               Artikolu 5
            
            
               Din id-Deċiżjoni hija indirizzata lill-Kummissjoni.
            
            
            
               Magħmul fi Brussell,
            
            
               
                     Għall-Kunsill
               
               
                     Il-President
               
            
         
         
            
                  
                     (1)
                  
                        ID-DEĊIŻJONI TAL-KUNSILL (UE) 2018/61 tal-21 ta’ Marzu 2017
               
               
                  
                     (2)
                  
                        ĠU L 291, 9.11.2011, p. 3-44
               
               
                  
                     (3)
                  
                        ĠU L 11, 16.1.2018, p. 3-5
               
            
      
    ---documentbreak--- 
      
         
               IL-KUMMISSJONI EWROPEA
            Brussell, 7.3.2019
            COM(2019) 122 final
            ANNESS
            tal-
            Proposta għalDEĊIŻJONI TAL-KUNSILL
            dwar il-pożizzjoni li trid tittieħed mill-Unjoni Ewropea fil-Bord Bilaterali ta’ Sorveljanza skont il-Ftehim bejn l-Istati Uniti tal-Amerka u l-Komunità Ewropea dwar il-kooperazzjoni fir-regolamentazzjoni tas-sikurezza tal-avjazzjoni ċivili, rigward iż-żieda ta’ Anness 4 mal-Ftehim
            
               
         
         
            
               IL-BORD BILATERALI TA’ SORVELJANZA
            
            
               GĦALL-FTEHIM
            
            
               BEJN
            
            
               L-ISTATI UNITI TAL-AMERKA
            
            
               U L-UNJONI EWROPEA
            
            
               DWAR IL-KOOPERAZZJONI FIR-REGOLAMENTAZZJONI TAS-SIKUREZZA TAL-AVJAZZJONI ĊIVILI
            
            
            
               L-IRREĠISTRAR TAD-DEĊIŻJONI
            
            
               ID-DEĊIŻJONI NRU 0011
            
            
            
               Filwaqt li jinnota li l-Emenda 1 għall-Ftehim bejn l-Istati Uniti tal-Amerka u l-Komunità Ewropea dwar il-Kooperazzjoni fir-Regolamentazzjoni tas-Sikurezza tal-Avjazzjoni Ċivili (il-“Ftehim”) tespandi l-ambitu tal-Artikolu 2.B tal-Ftehim biex jinkludi, fost affarijiet oħra, l-għoti tal-liċenzji u t-taħriġ tal-persunal;
            
            
               Filwaqt li jinnota wkoll li l-Artikolu 5 tal-Ftehim, kif emendat, jipprevedi l-iżvilupp ta’ Annessi ġodda tal-Ftehim għal kwistjonijiet fl-ambitu tal-Ftehim, li mbagħad, skont l-Artikolu 19.C jiddaħħlu fis-seħħ permezz ta’ deċiżjoni tal-Bord Bilaterali ta’ Sorveljanza (“BOB”) stabbilit skont l-Artikolu 3; 
            
            
               B’hekk, il-BOB jiddeċiedi kif ġej: 
            
            
               1.Li jadotta l-Anness 4 (L-Apparati ta’ Taħriġ ta’ Simulazzjoni tat-Titjir) tal-Ftehim, kif mehmuż ma’ din id-Deċiżjoni.
            
            
            
               2.L-Anness 4 (L-Apparati ta’ Taħriġ ta’ Simulazzjoni tat-Titjir) tal-Ftehim għandu jidħol fis-seħħ fid-data tal-aħħar firma hawn taħt.
            
            
            
               Għall-Bord Bilaterali ta’ Sorveljanza:
            
            
         
         
            
                     
                        L-AMMINISTRAZZJONI FEDERALI TAL-AVJAZZJONI
                     
                     
                        ID-DIPARTIMENT TAT-TRASPORT
                     
                     
                        L-ISTATI UNITI TAL-AMERKA
                     
                  
                  
                     
                  
                  
                     
                        IL-KUMMISSJONI EWROPEA
                     
                     
                        L-UNJONI EWROPEA
                     
                     
                  
               
                     
                     
                        PERMEZZ TA’:
                     
                  
                  
                     
                     
                  
                  
                     
                  
                  
                     
                     
                        PERMEZZ TA’:
                     
                  
                  
                     
                  
               
                     
                     
                        TITOLU:
                     
                  
                  
                     
                     
                        L-Amministratur Assoċjat għas-Sikurezza tal-Avjazzjoni
                     
                  
                  
                     
                  
                  
                     
                     
                        TITOLU:
                     
                  
                  
                     
                     
                        Id-Direttur għall-Avjazzjoni 
                     
                     
                        Id-Direttorat Ġenerali għall-Mobbiltà u t-Trasport, il-Kummissjoni Ewropea
                     
                  
               
                     
                        DATA:
                     
                  
                  
                     
                  
                  
                     
                  
                  
                     
                        DATA:
                     
                  
                  
                     
                  
               
                     
                        POST:
                     
                  
                  
                     
                        Washington, DC
                     
                  
                  
                     
                  
                  
                     
                        POST:
                     
                  
                  
                     
                        Brussell, il-Belġju
                     
                  
               
            
            
         
         
      
    ---documentbreak--- NA ---documentbreak--- 
      
         
               IL-KUMMISSJONI EWROPEA
            Brussell, 7.3.2019
            COM(2019) 122 final
            ANNESS
            tal-
            Proposta għalDEĊIŻJONI TAL-KUNSILL
            dwar il-pożizzjoni li trid tittieħed mill-Unjoni Ewropea fil-Bord Bilaterali ta’ Sorveljanza skont il-Ftehim bejn l-Istati Uniti tal-Amerka u l-Komunità Ewropea dwar il-kooperazzjoni fir-regolamentazzjoni tas-sikurezza tal-avjazzjoni ċivili, rigward iż-żieda ta’ Anness 4 mal-Ftehim
            
               
         
         
            
               ANNESS 4
            
            
            
                L-APPARATI TA’ TAĦRIĠ TA’ SIMULAZZJONI TAT-TITJIR
            
            
            
               1.FINI U AMBITU
            
            
            
               1.1.Il-Partijiet ivvalutaw l-istandards, ir-regoli, il-prattiki u l-proċeduri ta’ xulxin fir-rigward tal-evalwazzjoni rikorrenti u l-kwalifika kontinwa tas-Simulaturi ta’ Titjira Sħiħa (FFS) għall-ajruplani u kkonkludew li huma kompatibbli biżżejjed biex jippermettu l-aċċettazzjoni tal-approvazzjonijiet u tas-sejbiet ta’ xulxin. Dan l-Anness ikopri l-aċċettazzjoni reċiproka tas-sejbiet tal-konformità u tad-dokumentazzjoni, kif ukoll l-għoti ta’ assistenza teknika rigward l-evalwazzjoni rikorrenti u l-kwalifika tal-FFS. L-ebda parti ta’ dan l-Anness ma għandha tiġi interpretata li tillimita l-awtorità ta’ xi Parti li taġixxi skont l-Artikolu 15 tal-Ftehim.
            
            
            
               1.2.L-ambitu ta’ dan l-Anness ikopri l-evalwazzjoni rikorrenti u l-kwalifika kontinwa tal-livelli C, CG, D u DG tal-FFS għall-ajruplani li jkollhom kwalifika maħruġa mill-Amministrazzjoni Federali tal-Avjazzjoni (FAA) u mill-Aġenzija Ewropea tas-Sikurezza tal-Avjazzjoni (EASA) jew minn Awtorità tal-Avjazzjoni, kif ikun applikabbli. Dan l-ambitu jista’ jiġi estiż permezz ta’ emenda għal dan l-Anness skont deċiżjoni tal-Bord Bilaterali ta’ Sorveljanza (BOB) meħuda skont l-Artikolu 19.B tal-Ftehim.
            
            
            
               1.3.L-estensjoni tal-ambitu ta’ dan l-Anness għandha sseħħ wara l-proċess meħtieġ tal-bini tal-fiduċja mmexxi mill-Aġenti Tekniċi. 
            
            
            
               1.4.L-ambitu ta’ dan l-Anness ma jkoprix l-Apparati ta’ Taħriġ ta’ Simulazzjoni tat-Titjir (FSTD) li jinsabu barra mill-ambitu tal-applikabbiltà speċifikat fl-Artikolu 12 tal-Ftehim.
            
            
            
               2.DEFINIZZJONIJIET
            
            
            
               2.1.Għall-finijiet ta’ dan l-Anness, flimkien mad-definizzjonijiet li jinsabu f’dan il-Ftehim japplikaw id-definizzjonijiet li ġejjin:
            
            
            
               (a)“Livell ta’ Kwalifika tal-FFS” tfisser il-livell ta’ konformità abbażi tal-kapaċità
            
         
         
            
               teknika tal-FFS kif iddeterminat b’evalwazzjoni tal-FFS meta mqabbla mal-kriterji tekniċi stabbiliti ta’ evalwazzjoni kif definit fir-rekwiżiti applikabbli. L-FFS huma kkategorizzati fil-livelli A, B, C u D. Barra minn hekk, xi apparati kkwalifikati tal-UE għandhom livell ta’ kwalifika AG, BG, CG, DG skont id-Drittijiet Akkwiżiti.
            
            
            
               (b)“Sejba” tfisser verifika dwar jekk l-FSTD huwiex konformi jew le mar-rekwiżiti applikabbli u li għandha tiġi rreġistrata bħala riżultati/diskrepanzi fir-rapport ta’ evalwazzjoni mfassal mill-FAA, mill-EASA jew minn Awtorità tal-Avjazzjoni, kif ikun applikabbli. 
            
            
            
               (c)Apparat ta’ Taħriġ ta’ Simulazzjoni tat-Titjir (FSTD) tfisser:
            
            
            
               (I)Għall-Unjoni Ewropea, apparat ta’ taħriġ li, fil-każ tal-ajruplani, ikun simulatur ta’ titjira sħiħa (FFS), apparat għat-taħriġ fit-titjir (FTD), tagħmir għat-taħriġ fil-proċeduri tat-titjir u tan-navigazzjoni (FNPT), jew apparat bażiku għat-taħriġ fl-istrumenti (BITD).
            
            
               (II)Għall-Istati Uniti, apparat ta’ taħriġ li, fil-każ tal-ajruplani, ikun simulatur ta’ titjira sħiħa (FFS) jew apparat għat-taħriġ fit-titjir (FTD). 
            
            
            
               (d)“Simulatur ta’ Titjira Sħiħa“ (FFS) tfisser replika ta’ daqs sħiħ ta’ tip jew għamla, ta’ mudell u ta’ serje speċifiċi ta’ kokpit għat-titjir ta’ inġenju tal-ajru, inkluż l-assemblaġġ tat-tagħmir kollu u tal-programmi kollha tal-kompjuter li huma meħtieġa għar-rappreżentazzjoni tal-inġenju tal-ajru fl-operazzjonijiet fuq l-art u tat-titjir, sistema viżiva li tipprovdi veduta mill-kokpit, u sistema ta’ riproduzzjoni tal-movimenti.
            
            
            
               (e)“Evalwazzjoni tal-FSTD” tfisser il-miżura tal-FSTD imqabbla mal-kriterji tekniċi stabbiliti għal-livell rispettiv li twassal għal kwalifika tal-FSTD.
            
            
            
               (f)“Operatur tal-FSTD” tidentifika l-organizzazzjoni li tagħti rendikont ta’ għemilha direttament lill-EASA jew lil Awtorità tal-Avjazzjoni, kif ikun applikabbli, għat-talba u għaż-żamma tal-kwalifika ta’ FSTD partikolari u li għandha tikkonforma mar-rekwiżiti tal-ORA tar-Regolament (UE) Nru 1178/2011.
            
            
            
               (g) “Sponser tal-FSTD” tidentifika l-organizzazzjoni li tagħti rendikont ta’ għemilha direttament lill-FAA għat-talba u għaż-żamma tal-kwalifika ta’ FSTD partikolari u li għandha tikkonforma mar-rekwiżiti tal-Parti 60 tat-Titolu 14 tal-Kodiċi tar-Regolamenti Federali tal-Istati Uniti (minn hawn ’il quddiem imsejħa r-rekwiżiti tal-Parti 60).
            
            
            
               (h)“Drittijiet Akkwiżiti” tfisser: 
            
            
               (I)Għall-Istati Uniti, id-dritt ta’ operatur/sponser tal-FSTD li jżomm il-livell ikkwalifikat mogħti fil-qafas ta’ ċirkolari ta’ konsulenza preċedenti. 
            
            
               (II)Għall-Unjoni Ewropea, id-dritt ta’ operatur/sponser tal-FSTD li jżomm il-livell ikkwalifikat mogħti fil-qafas ta’ regolament preċedenti. Tfisser ukoll id-dritt ta’ utent tal-FSTD li jżomm il-krediti tat-taħriġ, tal-ittestjar u tal-kontroll li jkun kiseb fil-qafas ta’ dak ir-regolament preċedenti.
            
         
         
            
            
               (i)“Gwida Ewlenija għat-Test tal-Kwalifika” (MQTG) hija l-Gwida għat-Test tal-Kwalifika (QTG) approvata mill-awtorità, li tinkorpora r-riżultati ta’ testijiet li kienu preżenti għalihom l-FAA, l-EASA jew Awtorità tal-Avjazzjoni, kif ikun applikabbli. L-MQTG isservi ta’ referenza għall-evalwazzjonijiet futuri.
            
            
            
               (j)“Gwida għat-Test tal-Kwalifika” (QTG) tfisser dokument li jintuża biex tintwera li l-kwalitajiet ta’ prestazzjoni u ta’ mmaniġġar huma skont il-limiti preskritti għall-inġenju tal-ajru u li r-rekwiżiti applikabbli kollha ġew issodisfati. 
            
            
            
               (k)“Kundizzjonijiet Speċjali” tfisser dawk ir-rekwiżiti li jkun instab, abbażi ta’ tqabbil tas-sistemi regolatorji rispettivi marbuta mal-evalwazzjoni u mal-kwalifika tal-FFS, li ma jkunux komuni għaż-żewġ sistemi, u li jkunu sinifikanti biżżejjed biex jiġu indirizzati f’dan l-Anness. 
            
            
            
               3.KORP KONĠUNT TA’ KOORDINAZZJONI
            
            
            
               3.1.Kompożizzjoni
            
            
            
               3.1.1.B’dan, il-korp konġunt ta’ koordinazzjoni msejjaħ il-Bord ta’ Sorveljanza tal-FSTDs (FOB), li jagħti rendikont ta’ għemilu lill-Bord Bilaterali ta’ Sorveljanza, huwa stabbilit taħt it-tmexxija konġunta tad-Direttur tal-Istandards tat-Titjir tal-EASA u tad-Direttur Eżekuttiv tal-Istandards tat-Titjir tal-FAA. Il-FOB għandu jinkludi esperti dwar l-FSTDs minn kull Aġent Tekniku. 
            
            
            
               3.1.2.It-tmexxija konġunta tista’ tistieden parteċipanti addizzjonali fil-FOB biex tiffaċilita l-issodisfar tal-objettivi ta’ dan l-Anness. 
            
            
            
               3.2.Mandat
            
            
            
               3.2.1.Il-FOB għandu jiltaqa’ minn tal-inqas darba fis-sena biex jiżgura l-funzjonament u l-implimentazzjoni effettivi ta’ dan l-Anness. Il-funzjonijiet tal-FOB jinkludu:
            
            
            
               (a)L-iżvilupp, l-approvazzjoni u r-reviżjoni tal-Proċeduri Tekniċi ta’ Implimentazzjoni tas-Simulaturi (TIP-S) għall-evalwazzjoni u għall-kwalifika tal-FFS, inkluż il-kooperazzjoni, l-assistenza, l-iskambju ta’ informazzjoni, u l-attivitajiet ta’ fiduċja kontinwa li jridu jintużaw għall-proċessi koperti b’dan l-Anness;
            
         
         
            
            
               (b)Il-kondiviżjoni ta’ informazzjoni dwar kwistjonijiet rilevanti ta’ sikurezza u l-iżvilupp ta’ pjanijiet ta’ azzjoni biex jindirizzawhom;
            
            
            
               (c)L-iżgurar tal-applikazzjoni konsistenti ta’ dan l-Anness;
            
            
            
               (d)L-iskambju ta’ informazzjoni dwar l-attivitajiet ippjanati u li għaddejjin ta’ tfassil tar-regoli li jistgħu jaffettwaw il-bażi u l-ambitu tal-Anness;
            
            
            
               (e)Il-kondiviżjoni ta’ informazzjoni dwar bidliet sinifikanti fis-sistemi ta’ kwalifika tal-FSTDs tal-Partijiet li jistgħu jaffettwaw il-bażi u l-ambitu tal-Anness;
            
            
            
               (f)Is-soluzzjoni ta’ kwistjonijiet tekniċi  li jkunu parti mir-responsabbiltajiet tal-Aġenti Tekniċi u tal-Awtoritajiet tal-Avjazzjoni li ma jkunux jistgħu jiġu solvuti f’livell iktar baxx; u
            
            
            
               (g)It-tressiq ta’ emendi għal dan l-Anness lill-BOB.
            
            
            
               3.2.2.Il-FOB għandu jirrapporta l-kwistjonijiet mhux solvuti lill-BOB u għandu jiżgura l-implimentazzjoni ta’ deċiżjonijiet adottati mill-BOB fir-rigward ta’ dan l-Anness. 
            
            
            
               4.IMPLIMENTAZZJONI
            
            
            
               4.1.Għal finijiet ta’ monitoraġġ, l-Aġenti Tekniċi għandhom jistabbilixxu u jżomm Lista Ewlenija ta’ FFSs li l-kwalifika tagħhom hija fl-ambitu ta’ dan l-Anness. Il-proċeduri għall-istabbiliment u għaż-żamma ta’ din il-Lista Ewlenija għandhom jiġu deskritti fit-TIP-S. 
            
            
            
               4.2.Kwalifika Kontinwa tal-FAA
            
         
         
            
            
               4.2.1.Il-Partijiet jaqblu li FFS li:
            
            
            
               (a)Ikollu kwalifika attwali skont il-bażi ta’ kwalifika applikabbli tal-UE, u li 
            
            
            
               (b)Jikkonforma mal-kundizzjonijiet stabbiliti f’dan l-Anness, inkluż il-Kundizzjonijiet Speċjali tal-FAA stabbiliti fl-Appendiċi 1, minkejja r-rekwiżiti tal-Parti 60 tas-Sistema ta’ Ġestjoni tal-Kwalità tas-Simulaturi applikabbli għad-detentur taċ-ċertifikat tal-FFS, 
            
            
            
               għandu jitqies li jissodisfa r-rekwiżiti tekniċi għal kwalifika kontinwa tal-FAA mal-wasla, mar-rieżami u mal-aċċettazzjoni tar-rapporti ta’ evalwazzjoni u tal-kundizzjonijiet speċjali maħruġa mill-EASA jew minn Awtorità tal-Avjazzjoni, kif ikun applikabbli.
            
            
            
               4.2.2.L-Awtoritajiet tal-Avjazzjoni kompetenti għandhom iwettqu l-azzjonijiet definiti fl-Appendiċi 2 ta’ dan l-Anness meta jaġixxu f’isem l-FAA għall-evalwazzjoni rikorrenti ta’ kull FFS kopert b’dan l-Anness.  
            
            
            
               4.3.Kwalifika Kontinwa tal-EASA
            
            
            
               4.3.1.Il-Partijiet jaqblu li FFS li: 
            
            
            
               (a)Ikollu kwalifika attwali mill-FAA skont il-bażi ta’ kwalifika applikabbli tal-Istati Uniti, u li
            
            
            
               (b)Jikkonforma mal-kundizzjonijiet stabbiliti f’dan l-Anness, inkluż il-Kundizzjonijiet Speċjali tal-UE stabbiliti fl-Appendiċi 1, minkejja r-rekwiżiti tal-ORA applikabbli għad-detentur taċ-ċertifikat tal-FSTD, 
            
            
            
               għandu jitqies li jissodisfa r-rekwiżiti tekniċi għal kwalifika kontinwa tal-EASA mal-wasla, mar-rieżami u mal-aċċettazzjoni tar-rapporti ta’ evalwazzjoni u tal-kundizzjonijiet speċjali maħruġa mill-FAA.
            
         
         
            
            
               4.4.Aċċettazzjoni Reċiproka tar-Rapporti ta’ Evalwazzjoni
            
            
            
               4.4.1.Soġġett għat-termini ta’ dan l-Anness, il-Partijiet jaqblu li l-Aġenti Tekniċi u l-Awtoritajiet tal-Avjazzjoni, kif ikun xieraq, għandhom jipprovdu lill-Aġenti Tekniku tal-Parti l-oħra, b’rapporti ta’ evalwazzjoni u tal-kundizzjonijiet speċjali tal-FFS. Dawn ir-rapporti għandhom jinkludu sejbiet ta’ konformità mar-rekwiżiti rispettivi tal-UE u tal-Istati Uniti bħala l-bażi għall-ħruġ jew għall-validità kontinwa tal-kwalifiki rispettivi tagħhom tal-FFS, kif ikun applikabbli. 
            
            
            
               4.5.Segwitu għas-Sejbiet tar-Rapport ta’ Evalwazzjoni
            
            
            
               4.5.1.L-operatur/l-isponser tal-FSTD għandu jsib soluzzjoni għas-sejbiet mal-Aġent Tekniku jew mal-Awtorità tal-Avjazzjoni li wettaq/wettqet l-evalwazzjoni sakemm ma jiġix deċiż mod ieħor mill-Aġent Tekniku rilevanti għall-każijiet definiti fit-TIP-S. F’tali każijiet, meta tkun meħtieġa żjara fil-post biex jiġi vvalutat l-għeluq tas-sejba, din iż-żjara fil-post għandha titwettaq, skont kif jippermettu r-riżorsi, mill-Aġent Tekniku, jew fejn ikun applikabbli, mill-Awtorità tal-Avjazzjoni li wettqet l-evalwazzjoni.
            
            
            
               4.6.Meta jinqalgħu ċirkostanzi li jkunu barra mill-ambitu tal-evalwazzjonijiet rikorrenti, l-Aġent Tekniku ta’ kull Parti, jew fejn ikun applikabbli, Awtorità tal-Avjazzjoni, għandhom jipprovdu kif ikun meħtieġ fuq talba u wara ftehim reċiproku, assistenza teknika fl-evalwazzjonijiet tal-FFS lill-Aġent Tekniku tal-Parti l-oħra, jew fejn ikun applikabbli lil Awtorità tal-Avjazzjoni. L-Aġenti Tekniċi jew Awtorità tal-Avjazzjoni jistgħu ma jaċċettawx li jipprovdu tali assistenza teknika minħabba nuqqas ta’ disponibbiltà ta’ riżorsi. Tali oqsma ta’ assistenza jistgħu jinkludu, iżda mhumiex limitat għal:
            
            
            
               (a)Twettiq u rapportar ta’ investigazzjonijiet fuq talba;
            
            
            
               (b)Ksib u provvista ta’ data fejn tintalab; u
            
            
            
               (c)Twettiq ta’ evalwazzjoni speċjali ta’ FFS f’każ ta’ rilokazzjoni jew modifika tal-apparat.  
            
            
            
               4.7.Skont l-Artikolu 15.B tal-Ftehim, l-Aġenti Tekniċi jistgħu jwettqu evalwazzjonijiet indipendenti tal-apparati f’każ ta’ tħassib speċifiku dwar is-sikurezza.
            
            
            
               4.8.Ir-reviżjonijiet minn kwalunkwe Parti, tal-istruttura organizzattiva, tal-liġijiet, tar-regolamenti, tal-proċeduri, tal-politiki jew tal-istandards tagħhom, inkluż dawk tal-Aġenti Tekniċi u tal-Awtoritajiet tal-Avjazzjoni, jistgħu jaffettwaw il-bażi li fuqha huwa msejjes dan l-Anness.  Il-Partijiet, permezz tal-Aġenti Tekniċi u tal-Awtoritajiet tal-Avjazzjoni, skont kif ikun xieraq, għandhom javżaw lil xulxin mill-iktar fis possibbli dwar il-pjanijiet għal tali bidliet, u għandhom jiddiskutu dwar kemm tali bidliet ippjanati jaffettwaw il-bażi ta’ dan l-Anness. Jekk il-konsultazzjonijiet li jsiru skont l-Artikolu 15.C tal-Ftehim jirriżultaw fi ftehim biex jiġi emendat dan l-Anness, il-Partijiet għandhom jippruvaw jiżguraw li tali emenda tidħol fis-seħħ fl-istess ħin, jew mill-iktar fis possibbli wara, li tidħol fis-seħħ jew li tiġi implimentata l-bidla li wasslet għal tali emenda. 
            
         
         
            
            
               5.KOMUNIKAZZJONI U KOOPERAZZJONI
            
            
            
               5.1.L-Aġenti Tekniċi għandhom jiskambjaw u jżommu lista ta’ punti ta’ kuntatt għad-diversi aspetti tekniċi ta’ dan l-Anness.
            
            
            
               5.2.Il-komunikazzjonijiet kollha, inkluż id-dokumentazzjoni teknika, bejn l-Aġenti Tekniċi u l-Awtoritajiet tal-Avjazzjoni fejn ikun applikabbli, għandhom ikunu bl-Ingliż.
            
            
            
               5.3.Il-format għad-dati kollha li jintużaw fil-komunikazzjonijiet għandu jkun JJ XXX SSSS, eż. “05 ta’ Mejju 2014”.
            
            
            
               5.4.L-Aġenti Tekniċi u l-Awtoritajiet tal-Avjazzjoni għandhom jinfurmaw lil xulxin bl-eżenzjonijiet u bid-derogi mogħtija lill-FFSs li jaqgħu fl-ambitu ta’ dan l-Anness.
            
            
            
               5.5.Struzzjonijiet ta’ Evalwazzjoni
            
            
               L-Aġenti Tekniċi u l-Awtoritajiet tal-Avjazzjoni għandhom jippreżentaw għal rieżami kwalunkwe struzzjoni jew talba speċjali li trid titlesta waqt evalwazzjoni minn tal-inqas 30 jum kalendarju qabel l-evalwazzjoni.
            
            
            
               6.REKWIŻITI TA’ KWALIFIKA GĦALL-AĊĊETTAZZJONI TA’ SEJBIET DWAR IL-KONFORMITÀ
            
            
            
               6.1.Rekwiżiti Bażiċi
            
            
            
               6.1.1.Kull Aġent Tekniku u Awtorità tal-Avjazzjoni, skont kif ikun applikabbli, għandhom juru lill-Aġent Tekniku l-ieħor l-effettività tas-sistema rispettiva tagħhom għas-sorveljanza regolatorja tal-FSTDs. Sabiex iwettqu l-evalwazzjonijiet tal-FFSs f’isem xulxin, l-Aġenti Tekniċi u l-Awtoritajiet tal-Avjazzjoni, skont kif ikun applikabbli, għandhom juru l-effettività u l-adegwatezza: 
            
            
         
         
            
               (a)Tal-istruttura ġuridika u regolatorja;
            
            
            
               (b)Tal-istruttura organizzazzjonali;
            
            
            
               (c)Tar-riżorsi, inkluż biżżejjed persunal ikkwalifikat;
            
            
            
               (d)Tal-programm ta’ taħriġ għall-persunal tekniku tagħhom;
            
            
            
               (e)Tal-politiki, tal-proċessi u tal-proċeduri interni, inkluż sistema ta’ kwalità;
            
            
            
               (f)Tad-dokumentazzjoni u tar-rekords;
            
            
            
               (g)Tal-programm ta’ sorveljanza; u
            
            
            
               (h)Tal-awtorità fuq l-entitajiet u l-apparati regolati.
            
            
            
               6.2.Fiduċja Inizjali
            
            
            
               6.2.1.Kull Aġent Tekniku wera lill-Aġent Tekniku l-ieħor l-effettività tas-sistema rispettiva tiegħu għas-sorveljanza regolatorja ta’ attivitajiet koperti skont dan l-Anness permezz ta’ attivitajiet ta’ bini ta’ fiduċja inizjali.  L-Aġenti Tekniċi wrew ukoll lil xulxin l-effettività tal-awditi tal-kwalità u tal-attivitajiet ta’ standardizzazzjoni tagħhom, inkluż awditi tal-Awtoritajiet tal-Avjazzjoni, kif imsemmi fil-paragrafu 6.3.1.
            
            
                
            
         
         
            
               6.2.2.Qabel ma Awtorità tal-Avjazzjoni tibda twettaq l-evalwazzjonijiet tal-FFS f’isem Aġent Tekniku tal-Istati Uniti, l-Aġent Tekniku tal-UE għandu jwettaq valutazzjoni ta’ dik l-Awtorità tal-Avjazzjoni skont id-dispożizzjonijiet tat-TIP-S.
            
            
            
               6.3.Fiduċja Kontinwa
            
            
            
               6.3.1.L-Aġenti Tekniċi u l-Awtoritajiet tal-Avjazzjoni għandhom ikomplu juru s-sorveljanza effettiva, kif spjegat fid-dettall fil-paragrafu 6.1.1, b’konformità mad-dispożizzjonijiet rilevanti tat-TIP-S imfassla u approvati mill-FOB.
            
            
            
               (a)B’mod partikolari, l-Aġenti Tekniċi u l-Awtoritajiet tal-Avjazzjoni, skont kif ikun applikabbli:
            
            
            
               I)Għandu jkollhom id-dritt li jipparteċipaw bħala osservatur: għall-EASA, għall-awditi tal-kwalità u għal-laqgħat ta’ standardizzazzjoni; għall-FAA, għall-attivitajiet ta’ standardizzazzjoni tal-EASA.
            
            
            
               II)Għandhom jiżguraw li l-operaturi/l-isponsers tal-FSTD jipprovdu aċċess liż-żewġ Aġenti Tekniċi għall-awditi, għall-evalwazzjonijiet u għall-ispezzjonijiet, kif ikun applikabbli;
            
            
            
               III)Għandhom jaraw li r-rapporti mill-awditi u mill-ispezzjonijiet reċiproċi u tal-istandardizzazzjoni applikabbli għal dan l-Anness ikunu disponibbli;
            
            
            
               IV)Għandhom jikkondividu informazzjoni rilevanti dwar is-sikurezza u l-limitazzjonijiet magħrufa li jistgħu jaffettwaw il-kapaċità ta’ Awtorità tal-Avjazzjoni jew ta’ Aġent Tekniku li jissodisfaw għalkollox l-istandards internazzjonali applikabbli tas-sikurezza jew kwalunkwe rekwiżit tas-sikurezza stabbilit skont il-Ftehim;
            
            
            
               V)Għandhom jaraw li l-persunal xieraq ikun jista’ jipparteċipa fl-awditi u fl-ispezzjonijiet applikabbli għal dan l-Anness;
            
            
            
               VI)Għandhom jaraw li r-reġistri tal-operaturi/tal-isponsers tal-FSTD ikunu disponibbli, inkluż ir-rapporti ta’ evalwazzjoni u tal-Kundizzjonijiet Speċjali;
            
            
         
         
            
               VII)Għandhom jipprovdu assistenza bl-interpretazzjoni fl-uffiċċju tal-Awtoritajiet tal-Avjazzjoni waqt ir-rieżami tar-rekords u tad-dokumentazzjoni li jiġu rreġistrati bil-lingwa nazzjonali tagħha, fejn ikun meħtieġ; u
            
            
            
               VIII)Għandhom jgħinu lil xulxin fl-għeluq ta’ kwalunkwe sejba mill-ispezzjonijiet reċiproċi.
            
            
            
               (b)L-Aġent Tekniku tal-UE għandu jwettaq awditi supplimentari ta’ standardizzazzjoni biex jiżgura l-konformità tal-Awtorità tal-Avjazzjoni mat-termini tal-Anness, u b’mod partikolari mal-Kundizzjonijiet Speċjali tal-FAA li huma applikabbli għall-FFS ibbażati fl-UE, kif speċifikat fit-TIP-S.
            
            
            
               (c) 
                     L-Aġenti Tekniċi għandhom jinnotifikaw lil xulxin mill-iktar fis possibbli f’każ li Aġent Tekniku jew Awtorità tal-Avjazzjoni ma jkunux jistgħu jissodisfaw xi rekwiżit fil-paragrafu 6.3.1. Jekk xi wieħed mill-Aġenti Tekniċi jemmen li l-kompetenza teknika ma għadhiex adegwata, l-Aġenti Tekniċi għandhom jikkonsultaw u għandhom jipproponu pjan ta’ azzjoni, inkluż kwalunkwe attività korrettiva meħtieġa, sabiex jiġu indirizzati n-nuqqasijiet.
            
            
            
               (d) 
                     F’każ li Aġent Tekniku jew Awtorità tal-Avjazzjoni ma jindirizzawx in-nuqqasijiet fiż-żmien speċifikat fil-pjan ta’ azzjoni, wieħed mill-Aġenti Tekniċi jista’ jressaq il-kwistjoni għand l-FOB.
            
            
            
               (e) 
                     Meta Parti tkun biħsiebha tissospendi l-aċċettazzjoni ta’ sejbiet jew ta’ kwalifiki magħmula minn Aġent Tekniku jew Awtorità tal-Avjazzjoni fl-ambitu ta’ dan l-Anness, il-Parti għandha tinnotifika lill-Parti l-oħra minnufih, skont l-Artikolu 18.A tal-Ftehim.
            
            
            
               7.INVESTIGAZZJONI U AZZJONI TA’ INFURZAR
            
            
            
               7.1.Il-Partijiet għandhom id-dritt li jieħdu azzjonijiet ta’ infurzar kontra l-operaturi/l-isponsers tal-FSTDs li jkollhom approvazzjonijiet tal-FAA jew tal-EASA. 
            
            
            
               7.2.B’konformità mad-dispożizzjonijiet tal-Artikolu 8 tal-Ftehim, kull Parti, permezz tal-Aġent Tekniku u l-Awtoritajiet tal-Avjazzjoni fejn ikun applikabbli, għandha tinnotifika lill-Parti l-oħra minnufih bi kwalunkwe investigazzjoni u azzjoni sussegwenti ta’ għeluq għal nuqqas ta’ konformità fl-ambitu ta’ dan l-Anness, meta n-nuqqas ta’ konformità jista’ jirriżulta f’penali, f’revoka, f’sospensjoni jew f’deklassifikazzjoni tal-kwalifika tal-FFS.
            
            
            
               7.3.F’każ ta’ revoka jew ta’ sospensjoni ta’ kwalifika tal-FFS, l-Aġent Tekniku u l-Awtorità tal-Avjazzjoni fejn ikun applikabbli, għandhom jinnotifikaw lill-Aġent Tekniku l-ieħor bir-revoka jew bis-sospensjoni.
            
            
         
         
            
               7.4.In-notifiki msemmija hawn fuq għandhom jintbagħtu lill-punt ta’ kuntratt xieraq tal-Parti l-oħra.
            
            
            
               8.DISPOŻIZZJONIJIET TA’ TRASFERIMENT 
            
            
            
               8.1L-evalwazzjonijiet rikorrenti għal FFS li l-kwalifiki tagħhom inħarġu mill-FAA skont id-dispożizzjonijiet definiti fil-Proċeduri ta’ Implimentazzjoni tas-Simulaturi (SIP) ta’ bejn l-Istati Uniti u r-Renju Unit għandhom ikomplu jitwettqu sakemm titlesta t-tranżizzjoni tal-attivitajiet ta’ evalwazzjoni kif definit fil-paragrafu 8.2.  (L-SIP ta’ bejn l-Istati Uniti u r-Renju Unit, li ġew miftiehma fl-20 ta’ Diċembru 1995, ġew reveduti fis-6 ta’ Ottubru 2005.  Dawn ġew konklużi skont il-Ftehim bejn il-Gvern tal-Istati Uniti tal-Amerka u l-Gvern tar-Renju Unit tal-Gran Brittanja u l-Irlanda ta’ Fuq għall-Promozzjoni tas-Sikurezza tal-Avjazzjoni, iffirmat f’Londra fit-12 ta’ Diċembru 1995.)
            
            
            
               8.2Il-Partijiet jaqblu li t-trasferiment tal-evalwazzjonijiet tal-FFS skont dan l-Anness għandu jsir b’konformità mad-dispożizzjonijiet ta’ trasferiment li ġejjin:
            
            
            
               (a)Awtorità tal-Avjazzjoni u l-Aġenti Tekniċi għandhom jaraw li biżżejjed persunal itemm it-taħriġ dwar il-proċeduri marbuta mal-Ftehim, ma’ dan l-Anness, u mal-Kundizzjonijiet Speċjali bejn l-UE u l-Istati Uniti, kif ikun applikabbli, qabel ma jsir it-trasferiment. 
            
            
            
               (b)Ladarba biżżejjed persunal ikun temm it-taħriġ, l-Aġenti Tekniċi għandhom jittrasferixxu l-attivitajiet ta’ evalwazzjoni ta’ FFS ikkwalifikati lill-Aġenti Tekniċi jew lill-Awtoritajiet tal-Avjazzjoni, kif ikun applikabbli. 
            
            
            
               (c)It-trasferimenti għandhom iseħħu fi żmien 18-il xahar mid-data tad-dħul fis-seħħ ta’ dan l-Anness.
            
            
            
               (d)L-Aġenti Tekniċi u l-Awtoritajiet tal-Avjazzjoni għandhom jaqblu dwar pjan proċedurali u skeda ta’ żmien: 
            
            
            
               I)Għas-sinkronizzazzjoni tal-evalwazzjonijiet rikorrenti, u
            
            
            
               II)Għat-twettiq tal-evalwazzjonijiet kollha skont dan l-Anness.
            
            
         
         
            
               9.TARIFFI
            
            
            
               9.1
                     It-tariffi għandhom jiġu applikati skont l-Artikolu 14 tal-Ftehim u skont ir-rekwiżiti regolatorji applikabbli.
            
            
               
            
               Appendiċi 1
            
            
            
               KUNDIZZJONIJIET SPEĊJALI
            
            
            
               1.KUNDIZZJONIJIET SPEĊJALI TAL-UE APPLIKABBLI GĦAS-SIMULATURI TA’ TITJIRA SĦIĦA (FFS) IBBAŻATI FL-ISTATI UNITI FIL-KATEGORIJA TAL-INĠENJI TAL-AJRU TAL-AJRUPLANI
            
            
            
               1.1.Il-kundizzjonijiet speċjali msemmija fit-Taqsima 4.3.1, kif spjegati fid-dettall fit-TIP-S, huma dawn li ġejjin:
            
            
            
               (a)L-isponser tal-FSTD għandu jipprovdi lill-FAA b’dawn li ġejjin:
            
            
            
               I.Dossier dwar l-evalwazzjoni rikorrenti;
            
            
            
               II.Reġistri annwali tat-tlugħ tat-titjiriet; 
            
            
            
               III.Reġistri ta’ kontroll tal-karatteristiki ta’ sikurezza tas-simulaturi (ORA.FSTD.115 (b) Installazzjonijiet tar-Regolament (UE) 1178/2011); u
            
            
         
         
            
               IV.Bidliet fil-folja tad-data ppubblikata dwar l-FSTD tal-EASA.
            
            
            
               (b)Il-manwal tal-istazzjon operattiv ta’ għalliem tat-titjir għandu jinkludi struzzjonijiet operattivi bi standards tal-UE.
            
            
            
               (c)Il-konfigurazzjonijiet u l-indikazzjonijiet tal-istazzjon operattiv tal-għalliem tat-titjir għandhom jikkonformaw mas-Sistema Internazzjonali tal-Unitajiet (SI).
            
            
            
               (d)Għandu jiġi evalwat minn tal-inqas mudell wieħed ta’ ajruport/mitjar Ewropew bi kwalifika ddikjarata li jkun fih faċilitajiet xierqa ta’ mmudellar u ta’ navigazzjoni/komunikazzjoni.
            
            
            
               (e)L-approċċi bl-istrumenti u l-operazzjonijiet ta’ tlugħ f’viżibilità baxxa tal-Kategorija I, II jew III (kif ikun applikabbli) għandhom jintwerew f’ajruport Ewropew u b’konfigurazzjonijiet korrispondenti li jintgħażlu mill-istazzjon operattiv tal-għalliem tat-titjir.
            
            
            
               (f)L-FFS għandu jirrifletti l-konfigurazzjoni Ewropea tal-ajruplan simulatur.
            
            
            
               (g)Waqt l-evalwazzjoni għandha titwettaq fażi kontinwa u mhux interrotta tat-titjir.
            
            
            
               (h)Il-komponenti kollha tal-magna elenkati fiċ-ċertifikat ta’ kwalifika tal-FFS tal-EASA għandhom jiġu evalwati waqt kull evalwazzjoni.
            
            
            
               (i)Meta diversi ċertifikati ta’ kwalifika tal-FFS tal-EASA jinħarġu għal diversi konfigurazzjonijiet tal-avjonika ta’ FFS uniku, kull konfigurazzjoni – b’kull komponent tal-magna jekk ikun applikabbli – għandha tiġi evalwata waqt l-evalwazzjoni.
            
            
            
               (j)Għandhom isiru testijiet oġġettivi, funzjonali u soġġettivi li jkunu speċifiċi għall-FFS skont ir-rekwiżiti Ewropej applikabbli li mhumiex koperti bil-livell standard ta’ kwalifika tal-FFS applikabbli tal-FAA.
            
            
         
         
            
               2.KUNDIZZJONIJIET SPEĊJALI TAL-FAA APPLIKABBLI GĦAS-SIMULATURI TA’ TITJIRA SĦIĦA (FFS) APPROVATI U BBAŻATI FL-UNJONI EWROPEA FIL-KATEGORIJA TAL-INĠENJI TAL-AJRU TAL-AJRUPLANI
            
            
            
               2.1.Il-kundizzjonijiet speċjali msemmija fit-Taqsima 4.2.1, kif spjegati fid-dettall fit-TIP-S, huma dawn li ġejjin:
            
            
               (a)L-operatur tal-FSTD għandu:
            
            
            
               I)Jipprovdi evidenza lill-Awtorità tal-Avjazzjoni jew lill-EASA, kif ikun applikabbli, li d-direttivi dwar l-FSTDs tal-FAA ġew inkorporati fl-MQTG, u
            
            
            
               II)Jidentifika kwalunkwe bidla fil-lista ppubblikata ta’ konfigurazzjonijiet tal-FFS tal-FAA.  
            
            
            
               (b)Il-manwal tal-istazzjon operattiv ta’ għalliem tat-titjir għandu jinkludi struzzjonijiet operattivi bi standards tal-Istati Uniti.
            
            
            
               (c)Il-konfigurazzjonijiet u l-indikazzjonijiet tal-istazzjon operattiv tal-għalliem tat-titjir għandhom jikkonformaw mal-unitajiet ta’ kejl tal-Istati Uniti.
            
            
            
               (d)Għandu jiġi evalwat minn tal-inqas mudell wieħed ta’ ajruport/mitjar tal-Istati Uniti bi kwalifika ddikjarata li jkun fih faċilitajiet xierqa ta’ mmudellar u ta’ navigazzjoni/komunikazzjoni.
            
            
            
               (e)L-approċċi bl-istrumenti tal-Kategorija I, II jew III (kif ikun applikabbli) għandhom jintwerew f’ajruport tal-Istati Uniti u b’konfigurazzjonijiet korrispondenti li jintgħażlu mill-istazzjon operattiv tal-għalliem tat-titjir.
            
            
            
               (f)L-FFS għandu jirrifletti l-konfigurazzjoni tal-Istati Uniti tal-ajruplan simulatur.
            
            
            
               (g)Il-konfigurazzjonijiet kollha tal-magna elenkati fiċ-ċertifikat ta’ kwalifika tal-FFS tal-FAA għandhom jiġu evalwati waqt kull evalwazzjoni.
            
         
         
            
            
               (h)Għandu jitwettaq approċċ ta’ dawran lejn ajruport tal-Istati Uniti bil-piż massimu muri ta’ nżul.
            
            
            
               (i)Għandhom isiru testijiet oġġettivi, funzjonali u soġġettivi li jkunu speċifiċi għall-FFS skont ir-rekwiżiti tal-Istati Uniti applikabbli li mhumiex koperti bil-livell standard Ewropew tal-FFS applikabbli.  
            
            
            
               
            
            
               Appendiċi 2
            
            
            
               AZZJONIJIET TAL-AWTORITÀ TAL-AVJAZZJONI
            
            
            
               L-Awtorità tal-Avjazzjoni kompetenti għandha twettaq l-azzjonijiet li ġejjin f’isem l-FAA għall-evalwazzjonijiet rikorrenti ta’ kull FFS kopert b’dan l-Anness, kif spjegat fid-dettall fit-TIP-S:
            
            
            
               1.Tiskeda l-evalwazzjoni rikorrenti u tipprovdi d-data skedata għall-evalwazzjoni lill-FAA.
            
            
            
               2.Twettaq it-tħejjija għall-evalwazzjoni.  L-ispettur(i) ta’ evalwazzjoni tal-Awtorità tal-Avjazzjoni għandu/għandhom:
            
            
            
               (a)Jidentifika(w) (i)l-kundizzjonijiet speċjali;
            
            
               (b)Jikseb/jiksbu (i)l-formoli u l-listi tal-kontrolli xierqa; u
            
            
               (c)Jidentifika(w) kwalunkwe modifika li setgħet seħħet bejn l-evalwazzjonijiet rikorrenti.
            
         
         
            
            
               3.Iwettaq/iwettqu l-evalwazzjoni, filwaqt li jqis(u) (i)l-kundizzjonijiet speċjali u d-dispożizzjonijiet rilevanti tat-TIP-S.
            
            
            
               4.Iwettaq/iwettqu attivitajiet ta’ wara l-evalwazzjoni sabiex jinkludi/u:
            
            
            
               (a)It-trażmissjoni tal-informazzjoni/tad-dokumenti li ġejja/ġejjin lill-FAA fi żmien ħamest ijiem tax-xogħol wara t-tlestija tal-evalwazzjoni:
            
            
               I.Rapport ta’ evalwazzjoni;
            
            
               II.Lista tal-konfigurazzjonijiet tal-FFS; u
            
            
               III.rapport tal-Kundizzjonijiet Speċjali.
            
            
            
               (b)It-twettiq taż-żjara fil-post imsemmija fil-paragrafu 4.5.1. ta’ dan l-Anness.